Ingen over og ingen ved siden af. Aalborg Pirates virker nærmest uovervindelige i deres imponerende sejrstogt op gennem ishockeyens Metal Ligaen. Senest blev det fredag aften til en vundet kamp over Rungsted Seir Capital. På hjemmebane vandt Aalborg Pirates 5-3 over sjællænderne - dog ikke uden tramatik. For der stod nemlig 3-3 i tredje periode, men så forstod piraterne alvoren og trak fra. På under et halvt minut scorede Aalborg to gange - og stak af med sejren. Dermed ligger Aalborg Pirates suverænt øverst i Metal Ligaen med 55 point. Rungsted ender på en tredjeplads med 44 point.

Opsummering:
To scoringer på under et halvt minut sikrede den nordjyske klub sejren. Dermed fører piraterne stort Metal Ligaen med sine ialt 55 point.